II CONVOCATÒRIA PER A FINANÇAR ACTIVITATS DE POSICIONAMENT INSTITUCIONAL DE LA UNIVERSITAT D'ALACANT (UA) A IBEROAMÈRICA, MITJANÇANT L'IMPULS D'ALIANCES ESTRATÈGIQUES AMB UNIVERSITATS IBEROAMERICANES, EN EL MARC DELS OBJECTIUS DE DESENVOLUPAMENT SOSTENIBLE (ODS) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5516)
  + [Valencià](/va/acuerdo/5516)






Selector de idioma

Leer

* [Español](/es/acuerdo/5516)
* [Valencià](/va/acuerdo/5516)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





II CONVOCATÒRIA PER A FINANÇAR ACTIVITATS DE POSICIONAMENT INSTITUCIONAL DE LA UNIVERSITAT D'ALACANT (UA) A IBEROAMÈRICA, MITJANÇANT L'IMPULS D'ALIANCES ESTRATÈGIQUES AMB UNIVERSITATS IBEROAMERICANES, EN EL MARC DELS OBJECTIUS DE DESENVOLUPAMENT SOSTENIBLE (ODS)[Butlletí Oficial Universitat d'Alacant](/ca/Publicacion)
===============================================================================================================================================================================================================================================================================================================================

Secretaria General

Butlletí Oficial Universitat d'Alacant





II CONVOCATÒRIA PER A FINANÇAR ACTIVITATS DE POSICIONAMENT INSTITUCIONAL DE LA UNIVERSITAT D'ALACANT (UA) A IBEROAMÈRICA, MITJANÇANT L'IMPULS D'ALIANCES ESTRATÈGIQUES AMB UNIVERSITATS IBEROAMERICANES, EN EL MARC DELS OBJECTIUS DE DESENVOLUPAMENT SOSTENIBLE (ODS)

Data d'aprovació
:   28/10/2019

Data de publicació
:   28/10/2019

Òrgan competent
:   Altres

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5516.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5516)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5516)
  + [Compartir acuerdo en 

    X](https://twitter.com/intent/tweet?via=UA_Universidad&text=II CONVOCATÒRIA PER A FINANÇAR ACTIVITATS DE POSICIONAMENT INSTITUCIONAL DE LA UNIVERSITAT D'ALACANT (UA) A IBEROAMÈRICA, MITJANÇANT L'IMPULS D'ALIANCES ESTRATÈGIQUES AMB UNIVERSITATS IBEROAMERICANES, EN EL MARC DELS OBJECTIUS DE DESENVOLUPAMENT SOSTENIBLE (ODS)&url=https://www.boua.ua.es/va/acuerdo/5516)

**Títol:** II CONVOCATÒRIA PER A FINANÇAR ACTIVITATS DE POSICIONAMENT INSTITUCIONAL DE LA UNIVERSITAT D'ALACANT (UA) A IBEROAMÈRICA, MITJANÇANT L'IMPULS D'ALIANCES ESTRATÈGIQUES AMB UNIVERSITATS IBEROAMERICANES, EN EL MARC DELS OBJECTIUS DE DESENVOLUPAMENT SOSTENIBLE (ODS)

**Secció:** CONVOCATÒRIES I CONCURSOS

**Òrgan:** Altres

**Data d'aprovació:** dilluns, 28 d'octubre de 2019

II CONVOCATÒRIA PER A FINANÇAR ACTIVITATS DE POSICIONAMENT INSTITUCIONAL DE LA UNIVERSITAT D'ALACANT (UA) A IBEROAMÈRICA, MITJANÇANT L'IMPULS D'ALIANCES ESTRATÈGIQUES AMB UNIVERSITATS IBEROAMERICANES, EN EL MARC DELS OBJECTIUS DE DESENVOLUPAMENT SOSTENIBLE (ODS)

Preàmbul

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS) - aprovats l'any 2015 en la 69 Assemblea General de les Nacions Unides, en el marc de l'Agenda 2030 -, ha iniciat un procés de reflexió estratègica sobre la integració dels citats objectius en la nostra Universitat. Aquesta tasca implica abordar els ODS de forma transversal en les polítiques universitàries i integrar l'agenda 2030 en els seus diferents àmbits d'acció: la formació, la recerca i l'extensió universitària.

En conseqüència, participar en la generació d'aqueix nou model de desenvolupament que proposa l'Agenda 2030 es converteix en un repte, però també en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes. Tal com va expressar el Secretari General de les Nacions Unides, Ban Ki-moon: “Per a aplicar amb èxit l'Agenda 2030 per al Desenvolupament Sostenible, hem de passar ràpidament dels compromisos a l'acció. Per a açò, necessitem aliances sòlides, inclusives i integrades a tots els nivells.”

Per tal motiu, la Universitat d'Alacant, a través del seu Campus Iberoamericà Universitat d'Alacant, publica aquesta convocatòria en la seua segona edició, la qual té per objecte impulsar les aliances entre institucions d'educació superior en el marc del citat ODS. Està dirigida al professorat de la UA que desenvolupe activitats amb incidència directa en la generació d'aliances entre institucions educatives. La mateixa, pretén ser una de les eines de la Universitat d'Alacant, en el marc dels seus compromisos arreplegats per a la consecució dels citats ODS.

1. Objecte.

L'objecte de la present convocatòria és dotar set ajudes econòmiques, per import màxim de 1.500 € cadascuna, per a activitats d'enfortiment institucional amb universitats o institucions d'educació superior iberoamericanes, amb especial incidència en l'àmbit de la formació, a fi d'impulsar aliances en el marc de l'objectiu disset de l'Agenda 2030 per al Desenvolupament Sostenible.

2. Sol·licitants.

2.1. Podrà sol·licitar aquesta ajuda el professorat de la UA a temps complet.

2.2. La persona sol·licitant no podrà beneficiar-se de més d'un projecte d'aquesta mateixa convocatòria.

2.3. No s’entendran com a prioritàries les sol·licituds presentades per persones beneficiàries en la convocatòria anterior.

3. Marc pressupostari i legal.

3.1. Els crèdits destinats a la present convocatòria s'executaran amb càrrec a la clau orgànica: 38.92.9W.33.39, corresponent al Campus Iberoamericà Universitat d'Alacant.

3.2. La dotació màxima prevista per a aquesta convocatòria és de deu mil cinc-cents euros (10.500 €) i està supeditada a la disponibilitat de liquiditat de la UA.

3.3. L'ajuda econòmica assignada a cada projecte s'ajustarà en els seus principis i procediments al que es disposa en la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i al que aquesta convocatòria establisca.

4. Quanties i conceptes financiables.

4.1. La quantia de l'ajuda és de1.500 € per activitat seleccionada, amb un màxim de set ajudes. Si existiren romanents, aquests es prorratejaran a parts iguals entre les activitats seleccionades.

4.2. L'ajuda es destinarà a complementar la mobilitat de la persona sol·licitant (despeses de desplaçament i allotjament) per a la realització de l'activitat proposada.

5. Comissió d'Avaluació.

5.1. La Comissió d'Avaluació té com a competència la valoració de la idoneïtat de les sol·licituds presentades, tenint en compte la importància estratègica per a la UA de l'activitat proposada, així com la valoració dels mèrits presentats pel candidat o la candidata.

5.2. Estarà presidida pel vicerector d'Estudis i Formació, i com a vocal el director de Campus Iberoamericà Universitat d'Alacant. Actuarà com a secretaria, la vicerectora de Responsabilitat Social, Inclusió i Igualtat.

5.3. La persona que presidisca, el vocal i la secretària, en cas d'absència, podran delegar en la persona que determinen.

6. Període d'execució.

Les activitats objecte de l'ajuda econòmica tindran una durada màxima de dotze mesos a partir de la data de la resolució de la convocatòria.

7. Criteris d'avaluació.

Les sol·licituds presentades, es valoraran segons els següents criteris:

7.1. Mèrits de la persona docent sol·licitant. (màxim 6 punts).

- Es calcularà multiplicant per 6, el coeficient investigador del Pla d'Ordenació Integral (POI) de la persona sol·licitant, en el moment de publicar aquesta convocatòria.

7.2. Memòria de l'activitat presentada (6 punts). Es tindran en compte diferents aspectes.

a) Nombre d'institucions que es van a visitar, acreditant aquesta circumstància amb la corresponent carta d'invitació de la institució (4 punts).

b) Implicació econòmica en el projecte, si compta amb finançament del centre, departament o institut, o bé si compta amb finançament extern (2 punts).

8. Resolució del procediment.

8.1. La Comissió d'Avaluació, en el termini màxim de dos mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

9. Formalització de sol·licituds.

9.1. El formulari de sol·licitud es podrà descarregar des de la pàgina web del Campus Iberoamericà Universitat d’Alacant:

<https://web.ua.es/va/campus-iberoamericano/convocatories/convocatories-d-ajudes.html>

9.2. Es podran presentar sol·licituds des de l'endemà a la publicació en el BOUA d'aquesta convocatòria fins al 5 de desembre de 2019, inclusivament.

9.3. Les sol·licituds es dirigiran a la Secretaria Administrativa del Campus Iberoamericà Universitat d'Alacant, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

10. Documentació que s'ha de presentar.

10.1. S'haurà d'aportar la següent documentació:

- Formulari de sol·licitud que haurà de contenir, a més de les dades de la persona sol·licitant - incloent DNI, mail de contacte i telèfon - una descripció detallada de l'activitat que es va a realitzar, motivant la seua necessitat i els objectius que es pretenen aconseguir. Així mateix, s'haurà de presentar un pressupost detallat del cost total de l'activitat i un cronograma d'execució de l'activitat.

10.2. La Direcció del Campus Iberoamericà Universitat d’Alacant es reserva el dret a reclamar la informació que considere oportuna per a aclarir o detallar el contingut de les propostes presentades.

11. Gestió administrativa de l'ajuda econòmica.

Des de la secretaria administrativa del Campus Iberoamericà Universitat d'Alacant, es proposaran els corresponents traspassos de la quantitat concedida als projectes que obtinguen finançament.

Les secretaries dels departaments o instituts als quals pertanguen les persones beneficiàries realitzaran la gestió econòmica de la despesa.

12. Notificació.

Les notificacions d'actes relacionats amb la present convocatòria es publicaran en la pàgina web del Campus Iberoamericà Universitat d'Alacant, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

13. Obligacions de les persones beneficiàries.

13.1. Les persones beneficiàries hauran d'acceptar formalment l'ajuda concedida, en el termini de 15 dies hàbils, a comptar des de l'endemà a la notificació de la resolució de concessió.

13.2. Realitzar l'activitat objecte de l'ajuda en el termini màxim de deu mesos a comptar des de l'endemà de la notificació de la resolució de concessió de l'ajuda. No s'admetran pròrrogues en la realització de l'activitat.

13.3. Presentar el corresponent informe final sobre l'activitat realitzada, en el termini màxim de 15 dies des de la finalització de l'activitat subvencionada, en el qual s'incloguen les factures de desplaçament i/o allotjament que justifiquen la despesa de l'import concedit com a ajuda.

13.4. Incloure el logotip oficial de la Universitat d'Alacant en qualsevol acte publicitari de l'activitat objecte de l'ajuda o del material de difusió de les activitats programades.

14. Protecció de dades de caràcter personal.

Les dades de caràcter personal aportades quedaran incloses en el fitxer automatitzat de Personal d'aquesta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la qual es regulen els fitxers automatitzats de dades de caràcter personal (W.G.E.V. de 15 de gener de 2003).

La Universitat d'Alacant contempla la possibilitat d'exercir els drets d'accés, rectificació, cancel·lació i, si escau, d'oposició, que es preveu en els articles 12 a 18 de la Llei Orgànica 3/2018, de 5 de desembre, de protecció de dades personals i garantia dels drets digitals; que han de ser exercits, per escrit, davant la Gerència d'aquesta Universitat.

15. Recursos.

Contra la present convocatòria es podrà interposar recurs de reposició en el termini d'un mes comptat a partir de l'endemà al de la seua publicació, davant el Rector, de conformitat amb el que es disposa en els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.

Davant els actes administratius de la Comissió d'Avaluació, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el Rector com a òrgan competent per a resoldre-ho.

Alacant, 28 d’octubre de 2019.

José Vicente Cabezuelo Pliego

Director Campus Iberoamericà Universitat d'Alacant





[Carretera Sant Vicent del Raspeig s/n  
03590 Sant Vicent del Raspeig - Alacant  
 Tel. 60 782 0063 - Fax 91 690 4564](https://www.google.es/maps/@61.792470,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12398&trk=tyah&trkInfo=tarId%9S5547258406267%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)